Talejas iela 1, Rīga, LV-1978, tālr. 67122689 e-pasts vid@vid.gov.lv, www.vid.gov.lv

Rīgā

11.11.2019. Nr. 31.1-8.60.1/346736

Vladimiram Karzubovam

Paziņošanai EDS

Par gada ienākuma deklarācijas precizēšanu

sakarā ar ārvalstīs gūtajiem ienākumiem

Valsts ieņēmumu dienesta (turpmāk – VID) pienākums ir kontrolēt nodokļu, nodevu, kā arī citu valsts noteikto maksājumu aprēķināšanas un maksāšanas pareizību.[[1]](#footnote-2)

Iedzīvotāju ienākuma nodokli rezumējošā kārtībā aprēķina un budžetā iemaksā maksātājs. Savukārt iedzīvotāju ienākuma nodokļa gada deklarācija ar tai pievienotajiem dokumentiem iesniedzama VID taksācijas gadam sekojošajā gadā no 1.marta līdz 1.jūnijam.[[2]](#footnote-3)

Valsts ieņēmumu dienesta Nodokļu pārvaldes Fizisko personu deklarāciju uzskaites daļa informē, ka Jūsu, Vladimira Karzubova, personas kods 29045112356, iesniegtajā gada ienākumu deklarācijā par 2018. gadu konstatētas faktoloģiskas un aprēķina neprecizitātes.

Informējam, ka pie pārējiem fiziskās personas ienākumiem, par kuriem jāmaksā nodoklis, tiek pieskaitītas pensijas neatkarīgi no izmaksas avota[[3]](#footnote-4) un pensijai pielīdzināms ienākums[[4]](#footnote-5).

Gada ienākumu deklarācijas D2 pielikumu aizpilda nodokļa maksātājs, kurš taksācijas gadā guvis ienākumus ārvalstīs, kuriem piemērojama pamatlikme[[5]](#footnote-6).

Pēc Valsts ieņēmumu dienesta rīcībā esošās informācijas Jūs 2018.gadā saņēmāt pensiju Igaunijas Republikā, bet gada ienākumu deklarācijai neesiet pievienojusi D2 pielikumu.

Ņemot vērā augstāk minēto, aicinām Jūs 10 darba dienu laikā no uzaicinājuma saņemšanas dienas, bet ne vēlāk par 2019.gada 26.novembrim, iesniegt precizētu gada ienākumu deklarāciju par 2018.gadu, kas aizpildīta saskaņā ar normatīvajiem aktiem.

Deklarācijas precizējums iesniedzams elektroniski EDS vai Valsts ieņēmumu dienestā Talejas ielā 1, Rīgā, LV-1978, vai jebkurā citā VID Nodokļu pārvaldes Klientu apkalpošanas centrā. Informācija publicēta arī Valsts ieņēmumu dienesta mājas lapā [www.vid.gov.lv](http://www.vid.gov.lv) sadaļā Nodokļi.

Brīdinām, ka saskaņā ar Latvijas Administratīvo pārkāpumu kodeksa 159.9 pantu par nesadarbošanos ar nodokļu administrācijas amatpersonām var tikt piemērots administratīvais sods.

Nodokļu pārvaldes Fizisko personu deklarāciju

uzskaites daļas Pirmās nodaļas vadītāja I.Sproģe

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Urbāne 67122202

Sandra.Urbāne@vid.gov.lv

1. Likuma “Par nodokļiem un nodevām” 18.panta otrā daļa. [↑](#footnote-ref-2)
2. Likuma „Par iedzīvotāju ienākuma nodokli” 19.panta pirmā un piektā daļa. [↑](#footnote-ref-3)
3. Likuma “Par iedzīvotāju ienākuma nodokli” 8.panta 3.punkta 10. apakšpunkts. [↑](#footnote-ref-4)
4. Likuma “Par iedzīvotāju ienākuma nodokli” 8.panta 3.punkta 10’. apakšpunkts. [↑](#footnote-ref-5)
5. 30.10.2018. Ministru kabineta noteikumu Nr.662 "Noteikumi par iedzīvotāju ienākuma nodokļa deklarācijām un to aizpildīšanas kārtību" 18.punkts. [↑](#footnote-ref-6)